สวัสดีครับ ผมเคยเป็นผู้ป่วยยาเสพติดแบบฉีดเข้าเส้นมาก่อน ตอนนั้นด้วยความรู้เท่าไม่ถึงการณ์ ฉีดขับพับแชนทั้ง 2 ข้างมีรอยทั้งช้ำ และเป็นแผลไปหมด ทำให้ตอนนี้เส้นเเลือดมองไม่เห็นและไปไตๆ ตรงข้อพับ มีวิธีหรือแนวทางการรักษาบำรุงให้เส้นเลือดข้อพบมันดีขึ้นไหมครับ
สวัสดีค่ะ การฉีดยาเสพติดเข้าไปในเส้นเลือดนั้น อาจจะทำให้เกิดการบาดเจ็บต่อเส้นเลือดได้ ถ้าฉีดไม่ถูกวิธี หรือตัวเข็มไปทำให้ผนังเส้นเลือดแตกออก เกิดเลือดออกมาคั่ง ทำให้หาเส้นเลือดหลังจากนั้นได้ยากแต่ส่วนใหญ่พวกรอยฟกช้ำจากการบาดเจ็บขณะที่แทงเส้นเลือดนั้น มักจะหายไปได้เองในที่สุดเมื่อเวลาผ่านไปตอนนี้ที่ยังมองหาเส้นเลือดเองไม่เห็นนั้น อาจจะต้องเปรียบเทียบกับของเดิม คือถ้าเป็นคนที่เส้นเลือดตรงแขนมองเห็นไม่ชัดอยู่แล้ว ก็อาจจะไม่ได้เกี่ยวกับการใช้ยาเสพติดในตอนนั้น แต่อย่างไรก็ตามสามารถที่จะสอบถามกับพยาบาลหรือนักเจาะเลือดเมื่อต้องเจาะเลือดได้ว่าเส้นเลือดในขณะนี้มีปัญหาในการเจาะเลือดหรือหาเส้นยากหรือไม่ แต่ส่วนใหญ่ก็จะมีตำแหน่งอื่นๆให้เลือกได้นอกจากตรงข้อพับแขน เช่นบริเวณมือ ซึ่งพยาบาลที่มีความชำนาญก็น่าจะสามารถเปิดหรือแทงเส้นได้เช่นกันไม่ได้มีวิธีการใดๆที่จำเพาะเจาะจงในการรักษารอยฟกช้ำ ซึ่งสุดท้ายมักจะหายไปได้เอง